**MOLĖTŲ RAJONO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2024-02-05 Nr.B44-9

Molėtai

Posėdis vyko nuo 2024 m. sausio 30 d. 14:30 iki vasario 5 d. 14:30 val. organizuojant apklausą raštu.

Posėdžio pirmininkė – Vaida Saugūnienė.

Posėdžio sekretorius – Vilma Bačiulė.

Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Emilija Aliukonytė, Simonas Bogušinskas, Danielė Čereškaitė, Jolita Čimbarienė, Lina Dieninė, Modestas Kuncevičius, Viktorija Liubertienė, Vaidas Mickevičius, Adas Oleinik, Vaida Saugūnienė.

Nedalyvavo: Smiltė Baršauskaitė, Ugnė Vytaitė.

DARBOTVARKĖ:

1. Dėl pritarimo Molėtų rajono savivaldybės jaunimo reikalų tarybos veiklos ataskaitai už 2023 metus.
2. Kiti klausimai.
3. **SVARSTYTA.** Dėl pritarimo Molėtų rajono savivaldybės jaunimo reikalų tarybos veiklos ataskaitai už 2023 metus.

Kartu su posėdžio darbotvarke, MJRT nariams buvo siųsta medžiaga su parengta Molėtų rajono savivaldybės jaunimo reikalų tarybos veiklos ataskaita už 2023 metus. Ataskaita buvo peržiūrėta. Gauta pastaba dėl MJRT narių dalyvavimo rajono tarybos posėdžiuose. Ataskaitoje nurodyta, kad MJRT nariai nedalyvavo rajono tarybos posėdžiuose, bet kadangi MJRT sudėtyje yra vicemerė, ir du rajono savivaldybės tarybos nariai, nuolat dalyvaujantys ir balsuojantys už tarybos sprendimų projektus, siūloma išbraukti iš ataskaitos sakinį, kad rajono tarybos posėdžiuose nebuvo dalyvauta.

**NUTARTA.** Pritarta vienbalsiai parengtai Molėtų rajono savivaldybės jaunimo reikalų tarybos veiklos ataskaitai už 2023 metus su pastaba, ir teikti ją susipažinti 2024 m. Molėtų rajono savivaldybės tarybos posėdyje.

Posėdžio pirmininkė Vaida Saugūnienė

Posėdžio sekretorė Vilma Bačiulė